Държавен вестник, бр. 63, 2021 г., стр. 89

БРОЙ  63	
Д Ъ Р Ж А В Е Н  В Е С Т Н И К 	
СТР.  89  
на Община Раднево, посочена в конкурсната 
документация, в срок до 10-ия ден от датата на 
обнародване на решението в „Държавен вестник“.
11. Офертите за участие се подават в стая 
№ 204 (деловодство) на Община Раднево в запе­
чатан непрозрачен плик в срок до 17 ч. на 15-ия 
ден от датата на обнародване на решението в 
„Държавен вестник“.
12. Оглед на обекта се извършва всеки рабо­
тен ден в срок до 16 ч. на 15-ия ден от датата на 
обнародване на решението в „Държавен вестник“ 
след закупуване на конкурсни книжа и предва­
рителна заявка.
13. Конкурсът да се проведе на 16-ия ден от 
датата на обнародване на решението в „Държа­
вен вестник“ от 13,30 ч., зала № 315, ет. 3, на 
Общинската администрация – Раднево.
14. Сроковете по т. 5 – 13 се определят по 
реда на чл. 60 от ГПК. Когато последният ден 
на срока е неприсъствен, този ден не се брои и 
срокът изтича следващия след него присъствен ден.
15. Възлага на кмета на община Раднево ор­
ганизирането на конкурса съгласно Наредбата 
за търговете и конкурсите и документацията за 
участие в публично оповестен конкурс на един 
етап.
16. Упълномощава кмета на общината да 
сключи договор за покупко-продажба със спе­
челилия конкурса.
17. Възлага на кмета на община Раднево да 
извърши всички последващи действия по про­
цедурата за приватизация съгласно действащото 
законодателство.
III. Избира комисия за провеждане на конкурса 
в следния състав:
Председател: Мирослав Вълев – гл. юрис­
консулт;
Членове: 
1. Виолета Йовчева – гл. юрисконсулт;
2. Валентина Вълева – директор дирекция 
ОССД; 
3. Нели Георгиева – гл. счетоводител;
4. Северина Динева – гл. експерт здраве-
опазване.
Председател:
Р. Йовчев
4562
СОФИЙСКИ РАЙОНЕН СЪД
ЗАПОВЕД № 20158344
от 16 юли 2021 г.
Софийският районен съд, ІІІ гражданско отде­
ление, 89 състав, в закрито съдебно заседание на 
шестнадесети юли две хиляди двадесет и първа 
година в състав: председател: Тодор Тодоров, 
като разгледа докладваното от съдията гр.д. 
№ 56907 по описа за 2020 г., за да се произнесе, 
взе предвид следното:
Производството е по реда на чл. 560 и сл. 
ГПК. Образувано е по молба на „Агенция Ви­
тоша“ – ЕООД, ЕИК 831654881, представлявано 
заедно от Николай Андреев и Ива Стоянова – уп­
равители, със седалище и адрес на управление: 
София, ул. Сребърна № 21, с искане за обезсил­
ване на:
1. 100 броя купюри, обективиращи 1000 броя 
акции, разделени по 10 броя в купюра. 
2. Обезсилване на временно удостоверение 
№ 13 от 3.10.2006 г., удостоверяващо записването 
на 99 000 броя поименни акции, всяка от капи­
тала на „Радио Експрес“ – АД, ЕИК 831053592, 
със седалище и адрес на управление: София, 
ул. Сребърна № 21.
В молбата се сочи, че на 3.10.2006 г. с реше­
ние на Съвета на директорите на Радио Експрес 
(тогава ЕАД) се издава временно удостоверение 
№ 13 от 3.10.2006 г., удостоверяващо записани 
99 000 бр. акции на името на „Антена Бълга­
рия“ – ЕООД. На 3.11.2006 г. „Антена Бълга­
рия“ – ЕООД, джиросва на Агенция Витоша 
временното у-е № 13 и 100 бр. купюри, обекти­
виращи 1000 акции, разделени по 10 бр. акции в 
купюра, като молителят придобива всички акции 
от капитала на Радио Експрес (тогава ЕАД), в 
размер на 100 000 лв., от предишния собственик 
„Антена България“ – ЕООД.
Твърди се, че придобиването на акциите е 
надлежно вписано на 3.11.2006 г. в книгата на 
акционерите № 2, като молителят е лишен от 
държането на временно у-е № 13 и на 100 бр. ку­
пюри, които към настоящия момент са изгубени 
за него. Счита, че е възможно ценните книги да 
са унищожени поради непроявена грижа от слу­
жители на Агенция Витоша. Агенция Витоша не 
разполага дори с копия на горните ценни книжа, 
материализиращи участието му в дружеството. 
След прехвърлянето им Агенция Витоша не е 
сключвало сделки с тях и няма данни същите да 
са държани от трети лица или да са правени опити 
за упражняване на правата по тях от трети лица. 
Съдът намира, че молбата отговаря на изис­
кванията на чл. 561 ГПК и на основание чл. 562 и 
563 ГПК следва да се издаде настоящата заповед, 
като държателят на ценните книги бъде поканен 
да заяви правата си над тях, а молбата да се раз­
гледа в открито заседание. По тези съображения 
съдът заповядва:
Кани държателя на временно удостоверение 
№ 13 от 3.10.2006 г. за 99 000 бр. поименни ак­
ции и на 100 броя купюри, обективиращи 1000 
броя акции, разделени по 10 броя в купюра, от 
капитала на „Радио Експрес“ – АД, да заяви по 
настоящото дело правата си върху това временно 
удостоверение и акции до съдебното заседание 
на 29.09.2021 г. в 12,30 ч., когато ще се разгледа 
молбата на „Агенция Витоша“ – ЕООД, и в слу­
чай че държателят не заяви правата си, същите 
ще бъдат обезсилени.
Заповядва да не се издават акции и да не 
се извършват плащания и прехвърляния на/по 
гореописаните ценни книги. 
Насрочва съдебно заседание за 29.09.2021 г. в 
12,30 ч. – да се призове молителят.
Заповедта да се обнародва в неофициалния 
раздел на „Държавен вестник“, като препис от 
нея се постави на таблото за обявления в съда и 
да се изпрати на „Радио Експрес“ – АД.
Районен съдия:
Т. Тодоров
4576